\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Дзень 17 снежня з’яўляецца святочным для ўсіх тых, хто мае дачыненне да беларускага кінематографа, і проста для яго аматараў.

Адлік вядзецца ад 17 снежня 1924 года, калі выйшла пастанова Савета Народных Камісараў «Аб кінавытворчасці ў БССР». У гэты ж самы дзень было створана Дзяржаўнае ўпраўленне па справах кінематаграфіі і фатаграфіі — «Белдзяржкіно». Праз 2 гады, у 1926-м, беларусы ўбачылі першы айчынны мастацкі фільм — гісторыка-рэвалюцыйную стужку «Лясная быль». Паставіў яе рэжысёр Юрый Тарыч паводле аповесці Міхася Чарота «Свінапас». Дарэчы, імя Міхаіла Тарыча прагучыць далёка за межамі Беларускай ССР… Яшчэ праз 2 гады з»явіцца папярэднік сучаснага «Беларусьфільма» — кінастудыя «Савецкая Беларусь». Да пачатку Вялікай Айчыннай вайны яна будзе дзейнічаць у Пецярбургу, а з 1946-га атрымае ўсім нам знаёмую назву — «Беларусьфільм».
На сённяшні дзень на гэтай кінастудыі знята 500 мастацкіх фільмаў, некалькі тысяч дакументальных і 100 мультыплікацыйных.

Паступова расце колькасць беларускіх фільмаў — удзельнікаў прэстыжных кінафорумаў, з»яўляюцца новыя імёны, падрастае маладое пакаленне кінематаграфістаў, за якімі будучыня гэтага мастацтва. Не апошнюю ролю ў развіцці нашага кіно іграе Мінскі міжнародны кінафестываль «Лістапад». Палітра яго ўдзельнікаў была надзвычай яскравай — ад Бразіліі да Паўднёвай Карэі.

Увогуле, беларускі кінематограф падараваў гледачам нямала добрых карцін. Сярод лідэраў пракату ў розныя гады былі такія знакамітыя фільмы, як «Альпійская балада» Барыса Сцяпанава, «Людзі на балоце» Віктара Турава, «Дунечка», «Брэсцкая крэпасць» і многія іншыя. Напярэдадні афіцыйнай даты, па суботах, з 3 па 17 снежня, у Музеі гісторыі беларускага кіно арганізавана тэматычная рэтрапраграма «Рэкардсмены кінапракату». Яна прадстаўляе самыя «касавыя» стужкі за ўсю гісторыю айчыннага кіно, а менавіта: «Дзяўчынка шукае бацьку» (1959, рэж. Леў Голуб), «Белыя Росы» (1982, рэж. Ігар Дабралюбаў), «Мяне завуць Арлекіна» (1987, рэж. Валерый Рыбараў).

Томашова Е. К.